सीसीटीवी कैमरा बंद, शॉप से 2 लाख के मोबाइल चोरी, डॉग स्क्वायड भी नाकाम
शटर के नीचे हाथ डाल नट-बोल्ट खोलकर की गई चोरी
दुकान में दो शटर लगे हैं। दुकान संचालक के मुताबिक एक शटर में वह अंदर से नट-बोल्ट कस देता था। वहीं सामने की आेर लगे शटर में हर रोज ताला लगाकर घर जाता था। चोरों ने अंदर के शटर के नीचे हाथ डालकर शटर में लगे नट-बोल्ट को खोला फिर शटर को उठाकर घटना को अंजाम दिया।
डॉग स्क्वॉयड भी नहीं ढूंढ सका सुराग, खाली हाथ लौटे
मोबाइल दुकान में हुई चोरी की घटना की सूचना पुलिस के आला अधिकारियांे को भी दी गई। चोरी की पतासाजी करने डॉग स्क्वॉयड भी मौके पर पहुंचा। उन्होंने भी मौके की जांच कर चोरी का सुराग लगाने की कोशिश की। मौके पर आरोपियों के किसी भी प्रकार के साक्ष्य नहीं मिलने से उनके हाथ भी नाकामी ही लगी।
शॉप का कैमरा बंद, सामने की दुकान की फुटेज खंगाले
दो लाख रुपए के मोबाइल की चोरी की सूचना पर एडिशनल एसपी अर्चना झा भी जांच के लिए मौके पर पहुंची। घटना स्थल के सीसीटीवी कैमरे के बंद होने पर उन्होंने सामने किराना दुकान में लगे सीसीटीवी फुटेज के रिकार्ड खंगाले। घटना की जांच के लिए उन्होंने पुलिसकर्मियों को दिशा-निर्देश भी दिए।
भास्कर संवाददाता|रतनपुर
पुराना बस स्टैंड के मोबाइल शॉप से मंगलवार-बुधवार की दरमियानी रात 2 लाख रुपए के मोबाइल की चोरी हो गई। शॉप में लगे सीसीटीवी कैमरा की उसी रात से बंद हो गया। सुबह दुकान खोलने पहुंचे संचालक को इसकी जानकारी हुई। सूचना पर पुलिस ने चोरी की अपराध दर्ज कर लिया है। पतासाजी करने पहुंचा डॉग स्क्वॉयड भी कोई सुराग नहीं ढूंढ सका।
मंगलवार की रात पुराना बस स्टैंड स्थित मोबाइल दुकान से 1 लाख 99 हजार के विभिन्न कंपनियों के 25 मोबाइल चोरी हो गए। दुकान संचालक राकेश सोनी ने बताया रात 10 बजे वह रोज की तरह दुकान बंद कर नूतन चौक बड़ी बाजार स्थित घर चला गया। बुधवार सुबह 8 बजे जब वह पहुंचा तो दुकान की एक शटर आधा खुला मिला। अंदर से लगे नट-बोल्ट नीचे बिखरे थे। अंदर अलमारी से विभिन्न कंपनियों के 25 मोबाइल, सेल्फी स्टीक, स्कीन गार्ड व गल्ले में रखी 3000 रुपए गायब थे। मौके पर एडिशनल एसपी अर्चना झा भी पहुंची। उन्होंने आसपास की दुकानों के सीसीटीवी कैमरे की फुटेज भी देखी। फिलहाल सुराग नहीं लगा है। पुलिस घटना की जांच में जुटी है।
bho_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva